钦定古今图书集成/明伦汇编/官常典/第607卷 > 宋
## 钦定古今图书集成/明伦汇编/官常典/第607卷 > 宋

宋设提举茶盐司，掌山海之利，以佐国用。又设提举
制置解盐司，以掌盐泽之禁。

按《宋史职官志》：“提举茶盐司，掌摘山煮海之利，以佐
国用，皆有钞法，视其岁额之登损以诏赏罚。凡给之
不如期，鬻之不如式，与州县之不加恤者，皆劾以闻。
政和改元，诏江淮荆浙六路其置一员，既而诸路皆
置。中兴后，通置提举常平茶盐司，掌常平、义仓、免役
之政令，凡官田产及坊场、河渡之入，按额拘纳，收籴
储积，时其敛散以便民，视产高下以平其役。”建炎元
年，常平职事并归提刑司，钱归行在。二年，始复置常
平官，还其籴本。未几复罢。绍兴二年，复置主管。〈系提刑司
委通判或募职官充〉其后置经制司，改常平官为经制某路干
办常平等公事。未几，经制司罢，复为常平官。十五年，
户部侍郎王铁言：“常平之设，科条实繁，其利不一，岂
一主管官能胜其任？”乃诏诸路提举茶盐官改充提
平茶盐公事，如四川无茶盐去处，仍以提刑兼充，主
管官改充常平司干办公事。是年冬，诏提举官依旧
法为监司，“与转运判官叙官，岁举升改，官员有不职，
则按以闻。”其后，常平钱多取以赡军，所掌特义仓水
利，设法赈济之事。茶盐司置官提举，本以给卖钞引，
通商阜财，时诣所部州县巡历觉察，禁止私贩，按劾
不法。其属有干办官，既与常平合一，遂并行两司之
事焉。

提举制置解盐司掌盐泽之禁令，使民入粟塞下，予
钞给盐，以足民用而实边备。凡盐价高下及文钞出
纳多寡之数皆掌之。

### 太宗淳化四年七月戊午置诸路茶盐制置使

按：《宋史太宗本纪》云云。

### 哲宗绍圣元年六月丙子罢制置解盐使

按：《宋史哲宗本纪》云云。

### 元符二年夏四月庚辰令广西提点刑狱司兼领盐事

按：《宋史哲宗本纪》云云

### 高宗建炎四年七月戊辰罢提领措置茶盐司

按：《宋史高宗本纪》云云。

### 绍兴二年七月壬戌复置湖北提举茶盐司九月庚辰命福建提举茶盐司兼领市舶司

按：《宋史高宗本纪》云云。

绍兴四年四月甲午，罢广西提举茶盐司。

按：《宋史高宗本纪》云云。

绍兴五年。十一月辛巳。复置淮南提举盐事官
按《宋史高宗本纪》云云。

绍兴八年五月乙未，复置淮东提举茶盐司。

按：《宋史高宗本纪》云云。

绍兴十五年八月己亥，改诸路提举茶盐官为“提举
常平茶盐公事，川、广以宪臣兼领。”

按：《宋史高宗本纪》云云。

### 孝宗淳熙十年春正月乙酉命二广提举盐事官互措置盐事

按：《宋史孝宗本纪》云云。

淳熙十三年三月丁酉，合提举广南东、西盐事司为
一。

按：《宋史孝宗本纪》云云。